Source: https://poradna.hnonline.sk/otazka/ako-je-to-s-poberanim-prispevku-na-starostlivost-o-dieta
Timestamp: 2020-04-05 07:34:17+00:00
Document Index: 16768614

Matched Legal Cases: ['§4', '§ 5', '§ 4', '§ 4', '§116', '§5', '§4', '§6', '§ 4', '§ 4']

Ako je to s poberaním príspevku na starostlivosť o dieťa? | HNporadňa
Domov » Sociálne veci a dôchodky » Ako je to s poberaním príspevku na starostlivosť o dieťa?
Ako je to s poberaním príspevku na starostlivosť o dieťa?
Moze prispevok na starostlivost od dieta poberat rodic, ktory zaroven pobera opatrovatelsky prispevok na osobu so ZTP a taktiez pobera rodicovsky prispevok na dieta mladsie ako 3 roky? Aka je vyska tohto prispevku?
Ako je to v pripade, ak jeden rodic nepracuje a dostava rod. prispevok. Moze tento prispevok na starostlivost o dieta poberat druhy pracujuci rodic, ak je dieta do 3 rokov umiestnene do jasiel?
ivca xx sa opýtal/a 20.3. 2012 o 21:09 v kategórii Sociálne veci a dôchodky
Nárok na príspevok na starostlivosť o dieťa nevzniká, pokiaľ za celý kalendárny mesiac sa poskytuje rodičovi alebo druhému manželovi materské (po uplynutí 6 týždňov od narodenia dieťaťa) alebo rodičovský príspevok.
Platí, že na jedno dieťa nemožno poberať obidva príspevky - rodičovský príspevok a príspevok na starostlivosť o dieťa. Súbeh je vylúčený.
Podmienkou pre poskytnutie príspevku na starostlivosť je, že budete zárobkovo činná (zo zamestnania, podnikania), nie z práce na dohody. Príspevok môže teda poberať pracujúci rodič, ale zároveň musíte nahlásiť úradu práce, soc. vecí a rodiny, ukončenie poberania rodičovského príspevku.
Výška príspevku na starostlivosť o dieťa je momentálne 41,10 eur (bez preukázania výdavkov), najviac však 230 eur (podľa preukázaných výdavkov na starostlivosť o dieťa).
Zuzana Klimentova pred 8 rokmi 2 týždňami
podla Vasej odpovede teda na jedno dieta rodicovsky aj príspevok na starostlivost poberat súbezne nemôzeme, ale kebyze rodicovský poberame na 1/2 dieta (matka) a príspevok na starostlivosk na 2,5 dieta (pracujuci manzel), tak je to mozne??? dakujem.
Ľubica Navrátilová pred 8 rokmi 1 týždňom
Nie, zákon 561/2008 o príspevku na starostlivosť o dieťa takúto možnosť nepripúšťa.A aj rodičovský príspevok je možné poberať len na jedno dieťa aj v prípade, že v rodine je viac detí do troch rokov ich veku.
Jana Gadušová pred 7 rokmi 5 mesiacmi
Dobrý deň, prosím vás o radu, mám 2,5 ročné dieťa a 28.12.2012 nastupujem na druhú materskú. Momentálne poberám rodičovský príspevok. Od decembra bude staršia dcérka chodiť do súkromnej škôlky, ktorá bude stáť 170€. Z toho čo som si naštudovala mi vyplýva, že začatím poberania materskej mi bude rodičovský príspevok odobratý. Za december ho však dostaneme, ale od januára už nie, budeme poberať už len materskú ( je vyššia ako rodičovský príspevok a materskú budeme poberať celý mesiac ). Druhé dieťa by malo prísť na svet kôli rizik.tehotenstvu okolo 10.1.2013. Ak tomu dobre rozumiem, do 6 týždňov od narodenia druhého dieťaťa máme nárok na "Príspevok na starostlivosť o dieťa", čiže v našom prípade si ho môžeme za január vybaviť vo výške 170€(náklady na škôlku). Ak 6 týždňov ubehne napr. 25.2.2013 aký nárok máme na Príspevok na starostlivosť o dieťa za február? V plnej výške = 170€, alebo sa to nejako prepočítava, alebo už nárok nemáme? Ak by sa dieťa narodilo tak, že 6 týždňov po jeho narodení bude napr. 3.3.2012 - máme nárok na Príspevok na starostlivosť aj v marci? Vopred vám ďakujem za odpoveď :-).
Ľubica Navrátilová pred 7 rokmi 5 mesiacmi
1. Rodinné dávky sa vyplácajú mesiac pozadu. To znamená, že príspevok , na výplatu ktorého Vám vznikne nárok vo februári bude vyplatený v marci.
2. Ak je očakávaný termín pôrodu 10.1.2013, potom nárok na materské vznikne 30.11.2012. Dňom vzniku nároku na materské zaniká nárok na rodičovský príspevok. Ale platí, že ak nárok na rodičovský príspevok trvá len časť mesiaca, vypláca sa za takýto mesiac celý rodičovský príspevok, ktorý bude vyplatený v decembri.
4. Dňom pôrodu vzniká nárok na súbeh materského a príspevku na starostlivosť na dieťa po dobu 6 týždňov, t.j. do 22.2.2013. A opäť platí, že ak podmienky nároku na príspevok na starostlivosť o dieťa trvajú časť mesiaca, má oprávnená osoba nárok na výplatu celého mesačného príspevku.To znamená, že budete mať nárok na výplatu príspevku za február a tento Vám bude vyplatený v marci.
Gabriela Š pred 7 rokmi 4 mesiacmi
Súhlasím s Vami, len v bode 4. nesúhlasím so slovami "Dnom pôrodu" vzniká...
Nárok na prísp. na starostlivost o dieťa vzniká od mesiaca, za ktorý už nie je nárok na rodič.príspevok. T.j. ak by poberala RP naposledy za 11/2012 vyplatený v decembri a dieťa sa narodí v 1/2013, tak nárok na príspevok na star. o dieťa je aj za 12/2012. V terajšom znení zákona nie je nič také uvedené, že odo dna narodenia druhého dieťaťa. Tento príspevok je na staršie dieťa, o ktoré sa stará aj pred narodením druhého.
Ľubica Navrátilová pred 7 rokmi 4 mesiacmi
Nárok na príspevok na starostlivosť o dieťa vzniká ak sú splnené podmienky nároku na príspevok podľa §4 zákona 561/2008 a tie neobsahujú žiadnu zmienku o rodičovskom príspevku.
Zhrňme relevantné texty zákonov
Zákon 561/2009 o rodičovskom príspevku
a) vykonáva zárobkovú činnosť, ..
3) Za zárobkovú činnosť na účely tohto zákona sa považuje aj poberanie materského alebo poberanie obdobnej dávky v cudzine najdlhšie do šiestich týždňov odo dňa narodenia ďalšieho dieťaťa.
4) Nárok na príspevok nevzniká, ak sa za celý kalendárny mesiac poskytuje jednej z oprávnených osôb alebo manželovi oprávnenej osoby materské alebo obdobná dávka v cudzine po uplynutí šiestich týždňov odo dňa narodenia ďalšieho dieťaťa alebo rodičovský príspevok alebo obdobná dávka v cudzine.
(3) Príspevok v sume podľa § 5 ods. 1) sa vypláca vždy za celý kalendárny mesiac, aj keď podmienky nároku na príspevok boli splnené len za časť kalendárneho mesiaca
4) Príspevok sa nevypláca za kalendárny mesiac alebo jeho časť, za ktorý bol vyplatený rodičovský príspevok
Zákon 571/2009 o rodičovskom príspevku
8) Nárok na rodičovský príspevok nevzniká ani jednej oprávnenej osobe, ak
a) aspoň jedna z nich má nárok na materské16) alebo má nárok na obdobnú dávku ako materské v členskom štáte a suma materského alebo obdobnej dávky ako materské v členskom štáte za celý kalendárny mesiac je vyššia ako suma rodičovského príspevku podľa § 4 ods. 1 a 2 alebo § 4 ods. 3
§116 ods.
1) Nemocenské dávky.... sa vyplácajú mesačne pozadu....
Z uvedeného vyplýva“
-	Dňom vzniku nároku na materské zaniká nárok na rodičovský príspevok, ale podľa §5 ods.3 zákona 571/2009 bude oprávnenej osobe vyplácaný za celý mesiac, v ktorom nastane pôrod (súbeh materského a rodičovského príspevku) a tento príspevok bude vyplatený v mesiaci ktorý nasleduje po mesiaci pôrodu
-	dňom pôrodu je žena, ktorá porodila, považovaná za zárobkovo činnú osobu a spĺňa podmienky nároku na príspevok na starostlivosť o dieťa( §4 ods.1 a ods.3 zákona 561/2008 ) a teda jej vzniká nárok na príspevok. Podobu 6 týždňov je možný súbeh materského a príspevku na starostlivosť. A podľa §6 zákona 561/2008 sa príspevok na starostlivosť o dieťa vypláca za celý mesiac v ktorom skončí 6 týždňov po pôrode.
Ak je očakávaný termín pôrodu 10.1.2013, a vznik nároku na materské 30.11.2013, potom ak bude požiadané o príspevok na starostlivosť o dieťa od narodenia dieťaťa, bude výplata dávok prebiehať nasledovne
•	November 2012 – RP za október
•	December 2012 – RP za november, materské za jeden deň v októbri
•	Január 2013 – materské za december
•	Február 2013 – materské za január, príspevok na starostlivosť za január( celý príspevok)
•	Marec 2013 – materské za február, príspevok za starostlivosť za február ( celý príspevok )
Za zárobkovo činnú sa žena považuje nie odo dna pôrodu, ako uvádzate, ale v období poberania mateského (§ 4 ods.3 Zákona 561/2008 o príspevku na starostlivost o dieťa, ktorý tiež citujete, no máte tam uvedené, že ide o Zákon 561/2009 o rodič.príspevku).
V § 4 ods.4 sú uvedené obdobia, v ktorých nárok na príspevok NEMá. Ak to zjednoduším, je to:
- obdobie poberania RP
- obdobie, v ktorom za celý kalendárny mesiac poberá materské po uplynutí šiestich týždňov odo dňa narodenia ďalšieho dieťaťa.
Dátum pôrodu je podstatný len pre stanovenie dátumu, kedy dosiahne novonarodené dieťa 6týždnov veku. Týmto dnom zaniká nárok na príspevok súbežne s poberaním mateského za celý kalendárny mesiac. Dátum pôrodu však neurčuje odkedy vzniká nárok na príspevok. Rodič.príspevok sa poberá za celý kalendárny mesiac, aj ked podmienky sú splnené len časť mesiaca. Preto za 11/2012 nárok na príspevok na starostl. o staršie dieťa mať nebude, aj ked ostatné podmienky splní. V decembri už RP nepoberá, tj. splna podmienky a aj nepoberá RP.
Snád sa mi podarilo vystihnúť vkrátkosti, čo som myslela, bo sa skôr laicky vyjadrujem, než cez zákony. A moju obsiahlejšiu odpoved som nechcene vymazala, táto odpoved je písaná už v rýchlosti.
Takýto prípad sme riešili s niekolkými mamičkami na inom fore. Na upsvar im tvrdili to čo vy, že nárok vzniká od mesiaca pôrodu a aj im takto príspevok vyplatili. Ale ked sa ohradili a trvali na svojom, že majú nárok na príspevok aj za predchádzajúci mesiac, nespomínam si na prípad, že by niektorá písala, že jej to spätne neuznali.
Dajme bokom tento prípad a sústreďme sa problém s obdobím vyplácania príspevku na starostlivosť o dieťa.
Áno, nárok na príspevok trvá počas vyplácania materského a príspevok sa poskytuje najdlhšie do 6 týždňov odo dňa narodenia dieťaťa.
Pokiaľ som správne pochopila ide o to, že Vy interpretujete právny stav tak, že nárok na príspevok trvá od prvého dňa podpornej doby na materské. A teda de facto až 12 týždňov.
A veru je to tak.
Nuž to je zasa jeden nezamýšľaný efekt, lebo zámer bol poskytovať tento príspevok matke po pôrode a preto aj na upsvare žili podobne ako ja v domnienke tohto právneho stavu.
A som presvedčená, že ho aj tak poskytovali.
Jana Gadušová pred 7 rokmi 4 mesiacmi
Ďakujem pekne za odpoveď, už len upresňujem, ja mám tabuľkový termín pôrodu 08.02.2013, ale kôli rizikovému tehotenstvu ho mám reálne naplánovaný ( cisársky ) skôr - na 10.01.2013, na materskú však nastupujem 28.12.2012 vzhľadom na tabuľkový termín pôrodu 08.02.2012.
Čiže za 12-2012 budeme poberať rodičovský príspevok,
a od 28.12.2012 materskú.
Že nemáme nárok ešte aj na príspevok na starostlivosť o dieťa za december - lebo súbeh rodič.príspevku a príspevku na starostlivosť o dieťa sa vylučuje a materskú v decembri nebudem poberať celý mesiac...?
Alebo sa to posudzuje tak, že nárok na rodič.príspevok máme - poberá sa za celý kalendárny mesiac, aj keď podmienky sú splnené len časť mesiaca, čo bude náš prípad...
Zároveň v decembri bude časť mesiaca splnená podmienka, že poberáme materské - takže môžeme dostať aj príspevok na starostlivosť o dieťa ( vzhľadom na to, na čo upozornila gapa )? Či je na príspevok nárok len za mesiac, v ktorý sa celý poberá materská?
Ide mi už len o ujasnenie decembra, január aj február sú mi už jasné, ešte raz ďakujem pekne za informácie.